Pophuis bou is nie speletjies - Local News - Erongo
Wednesday, November 25th, 2020 05:57:57
'n Inwoner van Swakopmund vind toevlug in die maak van pophuise.
27 October 2020 | Local News
Koster Cronje; Pophuismaker; "Ek het 'n pophuis gemaak met antieke meubels soos riempiestoele en krombeentafels. Dit was nogal 'n uitdaging."
'n Vertrek binne een van Cronje se pophuise. Foto verskaf
'n Inwoner van Swakopmund het tydens 'n finansiële verknorsing as 'n toevlug hom na die maak van pophuise gewend.
Koster Cronje sê hy het in 2016 sy werk by 'n plaaslike myn verloor en het daarna met hout begin ekspe­rimenteer.
"'n Gewese aangetroude familielid het my gevra om vir haar kinders 'n pophuis te maak. Dis toe dat ek my eerste pophuis aanmekaargesit het," sê hy.
Cronje het daarna nog drie pop­huise gebou en van tyd tot tyd ­probeer om 'n inkomste te verdien deur sy pophuise op markte te verkoop. Ongelukkig, sê hy, was belangstelling by die markte maar min.
"Mense wil nie meer vir handgemaakte items betaal nie, so ek maak dit slegs op bestelling."
Volgens hom was pophuise en houtwerk nooit iets waaruit hy 'n inkomste wou verdien nie.
"Ek het graag hout gekerf, maar dit was nie eens 'n stokperdjie nie, eerder 'n tydverdryf. Dit het mettertyd in die bou van pophuise verander," sê hy.
'n Pophuis kan, volgens hom, ­tussen N$4 000 en N$6 000 kos. Dié prys sluit ook die boumateriaal in.
Hy het homself die nodige houtwerktegnieke geleer. Tot dusver is sy grootste uitdaging die maak van outydse meubels.
"Ek het 'n pophuis gemaak met antieke meubeltjies soos riempiestoele en krombeentafels. Dit was nogal 'n uitdaging."
Hierdie miniatuur pophuis, vertel Cronje, het hom drie maande geneem om te maak.
"Ek sou graag nie so baie vir 'n pophuis wou vra nie, maar jy kan nie vir drie maande werk om N$2 000 uit te kry nie."
2 days ago - 22 November 2020 | Local News
3 days ago - 21 November 2020 | Local News
Outgoing Walvis Bay mayor reflects on term of office
5 days ago - 19 November 2020 | Local News
Walvis Bay • [email protected] The mayor of Walvis Bay Immanuel Wilfred reflected on his most recent five-year term at the last ordinary council meeting. The...
Critically low blood stock levels needs to be replenished
6 days ago - 18 November 2020 | Local News
The Blood Transfusion Service of Namibia (NAMBTS) urges blood donations to improve critically low blood stock levels.NAMBTS said that the blood donation ecosystem has been...